Číslo spisu: NBS1-000-072-099

Číslo záznamu: 100-000-354-646

Dátum: 21.06.2022

**VYSVETLENIE**

informácií uvedených vo výzve na predloženie ponuky v zákazke s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

Verejný obstarávateľ, Národná banka Slovenska so sídlom Imricha Karvaša 1, 813 25 Bratislava (ďalej len „verejný obstarávateľ“), obdržal dňa 17.06.2022 prostredníctvom elektronického prostriedku, komunikačného rozhrania systému JOSEPHINE žiadosť o vysvetlenie informácií uvedených vo výzve na predloženie ponuky a / alebo v inej sprievodnej dokumentácii v zákazke s nízkou hodnotou na dodanie tovaru s názvom **„Nákup osobných motorových vozidiel“** (ďalej len „žiadosť o vysvetlenie“)**.**

Po podrobnom oboznámení sa so žiadosťou o vysvetlenie Vám verejný obstarávateľ poskytuje nasledujúce vysvetlenie:

**Otázka č. 1:**

Otázka na dodací termín v rámci kúpnych zmlúv pre všetky časti.

Dobrý deň, dovoľujeme si požiadať v rámci zabezpečenia rovnakých a nediskriminačných podmienok pre všetkých uchádzačov o možnosť predĺženia dodacej lehoty z 10 na 16 mesiacov vzhľadom na súčasnú situáciu pri výrobe vozidiel. Vieme ponúknuť vozidlá pre všetky tri časti, ale nie v požadovanej lehote 10 mesiacov od podpisu KZ. Prípadne vieme akceptovať i text KZ, ale bez sankcií, čo sa týka termínu dodania. Veď predávajúci má eminentný záujem odovzdať vozidlá čo najskôr, ale pokiaľ nevieme garantovať termín výroby a dodania /čo nemáme v "rukách" /tak by sme neradi podpísali zmluvu, z ktorej nám takáto možnosť hrozí resp. vyplýva. Ďakujeme za porozumenie. Prajem pekný deň.

**Odpoveď:**

Verejný obstarávateľ na základe zistení aktuálnej situácie na trhu s dodacími lehotami predmetu zákazky pristúpil k nasledovnej úprave výzvy a jej príloh:

V bode 4.2 V Ý Z V Y na predloženie ponuky na zákazku s nízkou hodnotou podľa § 117 zákona   
č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov na dodanie tovaru s názvom: Nákup osobných motorových vozidiel sa číslovka v texte „ ***najneskôr v lehote do 10 mesiacov odo dňa nadobudnutia účinnosti zmluvy***“ mení na číslovku „**14**“.

Zároveň sa v bode 3.2 Čl. III Miesto, čas a spôsob plnenia všetkých troch kúpnych zmluvách sa číslovka v texte „***najneskôr v lehote do 10 mesiacov odo dňa nadobudnutia účinnosti tejto zmluvy***“ mení na číslovku „**14**“.

Verejný obstarávateľ poskytuje v prílohe tohto vysvetlenia v zmysle vyššie uvedeného aktualizované znenie Kúpnej zmluvy č. C-NBS1-000-072-242, Kúpnej zmluvy č. C-NBS1-000-072-241 a Kúpnej zmluvy č. C-NBS1-000-072-244.

Ing. Jozef Zelenák

Vedúci, oddelenie centrálneho obstarávania